b'\n_START_ARTICLE_\nLietuvos darbo teis\xc4\x97\n_START_PARAGRAPH_\nLietuvos darbo teis\xc4\x97 - Lietuvos privatin\xc4\x97s teis\xc4\x97s sritis, apimanti darbo teisinius santykius; nacionalin\xc4\x97 darbo teis\xc4\x97. Kodifikuota Lietuvos teis\xc4\x97s \xc5\xa1aka. Pagrindinis teis\xc4\x97s \xc5\xa1altinis - darbo kodeksas.\n_START_SECTION_\nIstorija\n_START_PARAGRAPH_\n1971 m. buvo priimtas Lietuvos Taryb\xc5\xb3 Socialistin\xc4\x97s Respublikos darbo \xc4\xafstatym\xc5\xb3 kodeksas._NEWLINE_1973 m. sausio 1 d. Lietuvos TSR D\xc4\xaeK \xc4\xafsigaliojo._NEWLINE_Lietuvoje po Nepriklausomyb\xc4\x97s atk\xc5\xabrimo LTSR darbo \xc4\xafstatym\xc5\xb3 kodeksas buvo recepuotas. Greta LR D\xc4\xaeK galiojo taip pat naujai priimti atskiri LR darbo \xc4\xafstatymai. Naujai susiklos\xc4\x8diusius rinkos ekonomikos santykius darbo srityje reik\xc4\x97jo teisi\xc5\xa1kai sureguliuoti liberaliau, lanks\xc4\x8diau, ai\xc5\xa1kiau ir i\xc5\xa1samiau. Lietuvai siekiant naryst\xc4\x97s Europos S\xc4\x85jungoje, buvo b\xc5\xabtina reformuoti darbo santyki\xc5\xb3 srit\xc4\xaf pagal prisiimtus \xc4\xafsipareigojimus._NEWLINE_Darbo \xc4\xafstatym\xc5\xb3 kodeksas neteko galios tik 2003 m. sausio 1 d., kai \xc4\xafsigaliojo Lietuvos Respublikos darbo kodeksas, priimtas 2002 m. bir\xc5\xbeelio 4 d. Pa\xc5\xbeym\xc4\x97tina, kad iki naujojo LR DK pri\xc4\x97mimo daugelis Ryt\xc5\xb3 bei Vidurio Europos valstybi\xc5\xb3 kaip Vengrija, Lenkija ir kitos savo darbo teis\xc4\x99 buvo jau reformavusios.'